Presidentvalget i Georgia 2020

Presidentvalget i Georgia 2020 var et valg som ble avholdt torsdag 3. november 2020 i Georgia. Valget var en del av presidentvalget i USA 2020, hvor alle 50 delstater + District of Columbia deltok.

Velgerne skulle velge valgmenn i valgmannskollegiet i USA, og valget stod mellom den republikanske kandidaten og sittende president Donald Trump fra Florida og hans visepresident Mike Pence fra Indiana på den ene siden mot demokratiske partiets nominerte, tidligere visepresident Joe Biden fra Delaware, og hans visepresidentkandidat Senator Kamala Harris fra California på den andre siden. Georgia har 16 valgmenn i valgmannskollegiet.

Joe Biden vant i delstaten med knappe 0.23% og 11 779 stemmer. Han fikk 49.47 % av stemmene, mens Trump fikk 49.24 %. Georgia er en såkalt «vippestat» hvor det veksler mellom republikansk og demokratisk flertall. Det skyldes blant annet folkeveksten i forstedene til byen Atlanta, hvor republikanerne tidligere var dominerende. Demokratene står tradisjonelt sterkt i byene, mens republikanerne har dominert rurale områder. Georgia var den eneste delstaten i Deep South som Biden vant, takket være demografiske skifter.

Referanser

Presidentvalget i USA 2020
Politikk i Georgia (USA)